Una jornada analitza a la UV la "curiositat permanent" com a motor de la cultura i la societat

## Una jornada analitza a la UV la "curiositat permanent" com a motor de la cultura i la societat

">

L'Observatori d'Humanitats i Tecnologia i la Cadena SER van organitzar aquest esdeveniment del fòrum 'Un món en Fusió Digital', que es va celebrar a la Nau de la Universitat de València.

La curiositat permanent. Amb aquest títol, l'Observatori d'Humanitats i Tecnologia i la Cadena SER van organitzar el dimarts passat, a la Nau de la Universitat de València, una nova jornada del fòrum 'Un món en Fusió Digital'. Amb ajuda de referents de la universitat, la cultura i la comunicació, la trobada va analitzar com la curiositat s'ha convertit, amb el pas dels segles, en el motor de les coses i també de molts dels canvis.

La inauguració de la jornada va estar a càrrec de la rectora de la Universitat de València, Mavi Mestre. Segons Mestre, la curiositat forma part de la nostra manera de viure en societat. Gràcies a ella, s'ha impulsat la filosofia, la ciència i la tecnologia, un aspecte que obri nombrosos debats.

Francisco Mora, exrector de la Politècnica i un dels participants en la jornada, va assegurar que aquest és un fòrum singular per la manera d'aproximar-se a una temàtica com la curiositat i per la procedència dels ponents, ja que provenen de disciplines completament diferents.

Adela Cortina va ser l'encarregada de clausurar aquesta jornada organitzada per l'Observatori d'Humanitats i Tecnologia, una plataforma de la SER, amb la col·laboració de la Universitat d'Extremadura, la de Navarra, la UNED, la Politècnica de València, la Universitat de Salamanca, la de Saragossa i la pròpia Universitat de València, que va coorganitzar i acollir l'acte.

**Art, igualtat i intel·ligència artificial van protagonitzar el programa** Després de la benvinguda a càrrec de Mavi Mestre, es va oferir, a les 10:45, una introducció al tema central de l'esdeveniment, amb la participació de José Manuel Gómez Bravo, director de Propietat Intel·lectual i Negocis de Drets de Prisa Media, i Bernardo Guzmán Montoro, director regional de la Cadena SER a la Comunitat Valenciana. Tots dos van contextualitzar la importància de la ràdio i la comunicació en la defensa dels drets i la difusió del coneixement.

El primer diàleg, a les 11:00, va abordar la curiositat des de l'art i la tecnologia. Hi van participar Núria Rodríguez Calatayud, artista i catedràtica de la Universitat Politècnica de València, i Eduardo Vendrell Vidal, professor titular de la mateixa universitat. A continuació, a les 11:15, es va desenvolupar un diàleg sobre literatura i memòria amb el periodista i escriptor Paco Cerdá Arroyo, acompanyat novament per Bernardo Guzmán.

A les 11:30, es va celebrar una taula rodona dedicada a les dones i la ciència, amb la intervenció de destacades figures de l'àmbit acadèmic i científic: Sylvia Martínez Gallego, Silvia Rueda Pascual, María Amparo Tórtola Baixauli, Kristin Suleng Furió i Carles Padilla Carmona. Aquesta taula va posar el focus en la igualtat, la diversitat i el paper de la dona en la investigació i la innovació.

El programa va continuar a les 12:15 amb un diàleg sobre tecnoptimisme creatiu, en què van participar Javier Castro Pérez, assessor en intel·ligència artificial i transformació digital, i Francisco Mora Mas, catedràtic de la Universitat Politècnica de València. A les 12:30, es va explorar la creativitat musical amb el cantautor Nacho Mañó Guillén, en conversa amb Bernardo Guzmán.

Un dels moments més esperats va arribar a les 12:45, amb un diàleg sobre ètica i intel·ligència artificial protagonitzat per la reconeguda filòsofa Adela Cortina Orts i Esther Alba Pagán, vicerectora de Cultura i Societat de la Universitat de València. Finalment, la jornada va concloure a les 13:15 amb un acte de clausura a càrrec d'Esther Alba i Bernardo Guzmán.

Galeria d'imatges 

### Jornada Humanisme Digital Cadena SER a la UV

Arxivat en:
Conferències i debats

## Altres Notícies

La UV reconeix quatre dècades de lideratge compartit

La UV commemora el 50è aniversari de la Facultat de Farmàcia i Ciències de l’Alimentació

Lliurament dels premis a les 100 millors notes de les PAU i NAU

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar